《临江仙·佳人》
宋代·李石

烟柳疏疏人悄悄，画楼风外吹笙。倚栏闻唤小红声。熏香临欲笙，玉漏已三更。
坐待不来来又去，一方明月中庭。粉墙东畔小桥横。起来花影下，扇子扑飞萤。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。